ལོ་ལྔའི་རིང་།ལྗོངས་ཡོངས་ཀྱི་ཡིག་ཚགས་བསྡུ་ཚད་མཐོ་རུ་སོང་ཞིང་།རྩ་འཛུགས་གསར་པ་དང་གསར་དར་ཁྱབ་ཁོངས་སུ་གྲུབ་པའི་ཡིག་ཚགས་ལ་ཤུགས་སྣོན་ཐེབས་པ་དང་།བྱེད་སྒོ་གལ་ཆེན་དང་ལས་གྲྭ་གཙོ་གནད་ཀྱི་ཡིག་ཚགས་ཁྲིམས་ལྟར་གཉེར་བ།རྩ་ཆེའི་ལོ་རྒྱུས་ཡིག་ཚགས་དང་དངོས་པོ་ཡིག་ཚགས་དང་ལྷག་དོན་དུགསར་བརྗེའི་ལོ་རྒྱུས་ཀྱི་དྲན་ཤེསཡིག་ཚགས་ལ་སྔར་བས་མཐོང་ཆེན་ཐོབ་ཅིང་།བོད་ཡིག་གི་གནའ་དཔེ་ཡིག་ཚགས་དང་ལོ་བརྒྱའི་རྒན་པོའི་ཡིག་ཚགས་སོགས་ཁྱད་ལྡན་ཡིག་ཚགས་བསྡུ་རུབ་བྱེད་ཚད་རྒྱུན་ཆད་མེད་པར་ཆེ་རུ་ཕྱིན་པ་དང་།ཡིག་ཚགས་ཐོན་ཁུངས་ཀྱི་བཀོད་སྒྲིག་སྔར་བས་ལེགས་སུ་ཕྱིན་པ།ཉར་ཚགས་བྱས་པའི་ཡིག་ཚགས་ཀྱི་སྣ་ཁ་སྔར་བས་ཕུན་སུམ་ཚོགས་སུ་དང་གྲུབ་ཆ་སྔར་བས་འཐུས་སྒོ་ཚང་དུ་ཕྱིན་ཡོད།གཞི་རིམ་ཡིག་ཚགས་ཁང་འཛུགས་སྐྲུན་དང་གྲོང་གསེབ་ཀྱི་ས་ཆ་འགན་གཙང་ལེན་གྱི་གཉེར་སྐྱོང་དབང་ཆ་གཏན་འཁེལ་ཐོ་འགོད་དང་ལག་ཁྱེར་སྤྲོད་པ་སོགས་ཞིང་ལས་དང་གྲོང་གསེབ་ཀྱི་ཡིག་ཚགས་ལས་ཀ་གཏིང་ཟབ་ངང་སྤེལ་ཡོད།